Н А Ц Р Т

 На основу члана 22. и 37. Статута Града Ниша („Службени лист Града Ниша", број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_\_\_\_\_\_\_\_\_ године, донела је

**ОДЛУКУ О ИЗМЕНИ ОДЛУКЕ**

**О УТВРЂИВАЊУ ПРИХОДА КОЈИ ПРИПАДАЈУ ГРАДУ, ОДНОСНО ГРАДСКИМ ОПШТИНАМА И РАСПОРЕДУ ТРАНСФЕРНИХ СРЕДСТАВА ИЗ БУЏЕТА ГРАДА НИША ГРАДСКИМ ОПШТИНАМА У 2019. ГОДИНИ**

Члан 1.

У Одлуци о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2019. години („Службени лист Града Ниша“, број 118/2018, 44/2019 и 63/2019) члан 6. мења се и гласи:

„Члан 6.

Трансферна средства утврђена Одлуком о буџету Града Ниша за 2019. годину у износу од 210.189.000 динара расподељују се градским општинама у следећим износима:

1. Општина Пантелеј 59.204.000 динара

2. Општина Црвени крст 37.960.000 динара

3. Општина Палилула 45.472.000 динара

4. Општина Медијана 32.499.000 динара

5. Општина Нишка Бања 35.054.000 динара.“

Члан 2.

Одлука ступа на снагу наредног дана од дана објављивања у „Службеном листу Града Ниша".

Број: \_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 ПРЕДСЕДНИК

 Мр Раде Рајковић

**О б р а з л о ж е њ е**

Одлуком о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2019. години уређује се начин и обезбеђује финансирање градских општина.

Чланом 22. Статута Града Ниша („Службени лист Града Ниша“, бр.88/2008 и 143/2016, 18/2019) је прописано да градским општинама за обављање послова Града припадају средства у складу са посебном одлуком Града. Статутом Града Ниша дефинисани су послови односно надлежности градских општина. Припадајућа средства односно приходи буџета Града Ниша утврђени су чланом 5. Закона о финансирању локалне самоуправе („Службени гласник Републике Србије“, број 62/06,...83/16) и то су: изворни и уступљени приходи, трансфери, примања по основу задуживања и други приходи и примања утврђени законом.

Овом одлуком се врши расподела прихода Града Ниша између буџета града и буџета градских општина са циљем остваривања њихових законских и статутарних надлежности.

Одредбом члана 1. Одлуке утврђено је да се трансферна средстава која се расподељују градским општинама у износу од 199.689.000 динара увећавају за износ од 10.500.000 динара, што чини укупан износ од 210.189.000 динара, зато што се Градској општини Пантелеј ставља на располагање додатни износ од 10.500.000 динара, што са претходним износом од 48.704.000 динара чини укупан износ од 59.204.000 динара, док се средства која се стављају на располагање осталим оштинама не мењају.

Трансферна средства се расподељују градским општинама, полазећи од послова које обављају градске општине утврђене Статутом Града Ниша, броја становника и површине општина.

Разлог за измену одлуке је обезбеђивање услова за несметани рад и функционисање на територији Градске општине Пантелеј како би се испунили плански задаци и реализовали програми утврђени Одлуком о буџету Градске општине Пантелеј за 2019. годину.

Разлог за раније ступање на снагу ове Одлуке, пре осмог дана од дана објављивања у "Службеном листу Града Ниша", садржан је у потреби да се омогући несметани рад и функционисање на територији Градске општине Пантелеј.

На основу изложеног, предлаже се доношење Одлуке о измени Одлуке о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2019. години.

ГРАДСКА УПРАВА - СЕКРЕТАРИЈАТ ЗА ФИНАНСИЈЕ

 СЕКРЕТАР

 Данијела Спасовић